carohd/mindhelper huggingface dataset:
Jeg vil hellere arbejde for at slippe for at gå i skole
Kategori: Skole og uddannelse
K\u00f8n: Dreng
Alder: 14
Dato: 2020-02-02T19:03:12.000Z

Sp\u00f8rgsm\u00e5l:
jeg gider ikke skolen men jeg skal men jeg vil heller arbejde for at slippe for skole. jeg går på skole i 7 klasse, det er en danmarks dårligste skoler nu forstår jeg det beder for lærene skriger af os hele tiden og jeg har et spørgsmål



må jeg godt slippe for skole vis jeg ikke vil gå i skole??

Svar:
Det lyder rigtigt ubehageligt at være på din skole. Så jeg kan godt forstå, du ikke er særligt glad for at være der. Derfor er jeg glad for, at du har skrevet herind og delt dine tanker. 



Til at starte med vil jeg lige skrive, at jeg har slettet navnet på din skole. Det har jeg kun gjort, fordi jeg vil være helt sikker på, at der ikke er nogen, der kan genkende dig ud fra dit brevkassespørgsmål. 



Der er kun to år igen 



Jeg kan virkeligt godt forstå, at det ikke er rart at være i skole, når dine lærere skriger af dig. For der er ikke nogen, der bryder sig om at blive råbt og skreget af. Det er rigtigt ubehageligt. Så det giver også rigtigt god mening, at du ikke har lyst til at være i skolen, når det er sådan. I Danmark er det dog sådan, at der er undervisningspligt i 9 år. Det vil sige, at indtil man har fuldført 9. klasse, så skal man enten gå i skole eller undervises derhjemme. Så med mindre dine forældre vil lade dig blive hjemmeundervist, så skal du i skole i to år endnu. Men når de to år så er gået, så er du fri til at arbejde alt det, du har lyst til uden, at du nogensinde behøver at gå i skole igen. 



Kan du skifte skole? 



Når det så er sagt, så er det ikke sikkert, du behøver at blive gående på den skole, du går på nu, hvis der ikke er rart at være. Derfor tænker jeg også på, om det mon er muligt for dig at skifte til en anden skole de sidste to år? Det hjælper selvfølgeligt ikke på, at du helt generelt ikke har lyst til at gå i skole. Men som jeg skrev, tænker jeg det giver god mening, at du ikke bryder dig om at være på din skole, når dine lærere ikke behandler jer ordentligt. Så det kan være, at det i det mindste kan gøre de sidste to år lidt rarere. For det betyder rigtigt meget for ens lyst til at være et sted, at man synes, at der er rart at være. Og at der er nogle lærere, der behandler en ordentligt. 



Snak med dine forældre 



Jeg kommer til at tænke på, om du har snakket med dine forældre om, hvordan det er ovre i skolen? Og at du ikke har ret meget lyst til at gå i skole? Hvis ikke du har det, så synes jeg, at du skal gøre det. For selvom det selvfølgeligt ikke hjælper så meget på, hvordan det er ovre i skolen, så hjælper det tit lidt alligevel at dele sine tanker med nogen. For så kan de hjælpe en med det, der er svært. Samtidigt så tænker jeg også, at du måske kan få dine forældre til at snakke med din skole om, at jeres lærere tit skriger af jer. For det er ikke okay, hvis de bare skriger af jer uden nogen grund. Selvom de er lærere, så skal de også opfører sig ordentligt. 



Jeg håber. at mit svar har givet dig svar på dit spørgsmål. Og så håber jeg, at du finder ud af, hvordan det kan blive nogenlunde okay at gå i skole de sidste to år.
Projektuge personlige grænser
Kategori: Identitet
K\u00f8n: Pige
Alder: 15
Dato: 2020-01-30T13:59:45.000Z

Sp\u00f8rgsm\u00e5l:
Hej, vi er to piger i 8. klasse som har projektuge. Vores tema er grænser, og i den sammehæng har vi valgt underemnet Personlige grænser. Vi har lavet en problemformulering, hvor der bl.a. står Er vores barndom og den kultur vi kommer fra med til at sætte vores personlige grænser?. Det vil vi rigtigt gerne høre dit svar på, hvis du har tid.

Svar:
Det lyder som om, at i har valgt et super spændende emne. Men da Mindhelpers brevkasse kun er til personlige spørgsmål, så har vi desværre ikke tid til at hjælpe med projektugespørgsmål. I kan prøve at læse vores artikler om personlige grænser og se, om der er noget information i den, som kunne inspirere jer. Rigtigt meget held og lykke med projektet.
Jeg kan godt lide hende og jeg tror også, at hun kan lide mig
Kategori: Kærlighed og sex
K\u00f8n: Dreng
Alder: 16
Dato: 2020-02-20T20:01:08.000Z

Sp\u00f8rgsm\u00e5l:
jeg kan godt lide en. og tror også hun kan lide mig hvad skal jeg gøre??????????+

Svar:
Det med kærligheden kan være super forvirrende og så kan man godt blive i tvivl om, hvad man lige skal gøre. Derfor er jeg også rigtigt glad for, at du har skrevet herind og delt dine tanker med os. 



Det lyder jo super dejligt, at du er blevet vild med en pige og det virker til, at hun også godt kan lide dig. Men hvad gør man så lige, når man er kommet dertil? Det kan være super svært og ret sårbart at finde ud af, hvordan man lige griber det an. Men jeg vil komme med lidt ideer til dig. Du kan også læse vores artikel om tegn på, at hun også er vild med dig. Der står lidt gode tips, man kan holde øje med. 



Kan i lave noget sammen? 



En god idé kunne måske være, at prøve at invitere hende til at lave noget sammen, bare jer to. Det kunne være at i skulle tage ud og spise, tage hjem til dig og se film eller måske tage en kop kaffe/te i hånden og gå en lang tur sammen? Det er lidt op til dig, hvad du tænker kunne være hyggeligt. Men så ville i have mulighed for at snakke sammen og lære hinanden lidt bedre at kende. Så kan du sikkert også mærke på hende om kemien er der. 



Skriv med hende 



Hvis du synes det er lidt voldsomt, at invitere hende ud, så kan du også begynde ved at skrive med hende. Så kan du prøve at starte en samtale op og så lære hinanden at kende ved at skrive sammen, inden du inviterer hende ud. Så kan det også være, at i kommer til at snakke om en film i begge gerne har ville se. En koncert i gerne vil til. Eller noget helt tredje, som vil være en god mulighed for jer, at lave sammen. Måske er det noget for dig? 



Snak med hende 



Hvis du er meget modig, så kan du også prøve at snakke med hende om det. Så kan du fortælle hende, at du synes hun er mega dejlig og du er blevet vild med hende. Det er ret sejt, hvis man tør det. Så kan du spørge hende om hun måske også er interesseret i dig. Det er lidt et sats, fordi man kan risikere, at hun siger nej. Men det kan jo også være, at hun siger ja. Og det kunne jo være vildt fedt. 



Det med kærligheden er næsten aldrig nemt. Og det kræver, at man er lidt modig, hvis man gerne vil være sammen med en pige, som man er vild med. Men jeg håber, at du har kunne bruge mit svar til noget og så krydser jeg finger for, at det bare kommer til at gå super godt med jer.
Hvad er et kropsideal?
Kategori: Identitet
K\u00f8n: Pige
Alder: 15
Dato: 2020-02-20T19:45:09.000Z

Sp\u00f8rgsm\u00e5l:
Kære brevkasse. Hvad betyder et kropsideal, eller kropsidealer? Min veninde fortæller nemlig heletiden om at hendes kropsideal ikke er pænt?

Svar:
Et kropsideal er en forestilling om, hvordan den perfekte krop ser ud. Man kan snakke om kropsidealer på flere forskellige måder. Man kan have et personligt kropsideal. Det vil være den måde man selv synes, at den perfekte krop ser ud. Der kan også være kropsidealer i et samfund. Det vil sige den krop, at man i et samfund eller en kultur generelt opfatter som smuk. Det kunne være en meget muskuløs krop hos mænd eksempelvis. Du kan læse mere om kropsidealer hos LMS.



Din veninde 



Det kan være lidt svært at forstå, hvad din veninde mener, når hun siger, at hendes kropsideal ikke er pænt. Måske mener hun, at det billede hun har i hovedet af den perfekte krop er anderledes end det, som samfundet måske har? Altså at hun synes at nogle ting er smukke, som andre måske synes ikke er så pæne. Men jeg tænker, at mit bedste råd til dig faktisk er, at prøve at snakke med din veninde om, hvad det er hun mener. For din veninde mener måske noget helt andet, men får det bare sagt på en måde, som er lidt svær at forstå. Så kan det være en god idé, bare lige at sige hey, når du siger det der med kropsidealer, hvad mener du så? For jeg tror ikke helt, jeg forstår det. Det er helt okay at spørge, hvis man bliver i tvivl. Det er også den bedste måde, man kan finde ud af, præcis hvad hun mener. 



Nogle gange så siger ens veninder nogle ting, som kan være lidt svære at forstå.



Hvis det viser sig at din veninde faktisk er ked af hendes udseende, eller har det svært med sin krop, så kan du måske foreslå hende at kigge på vores artikel: Slut fred med din krop og med dit udseende.



Jeg håber at mit svar har været hjælpsomt og du får snakket med din veninde om, hvad hun mener.
Projektspørgsmål angst
Kategori: Skole og uddannelse
K\u00f8n: Dreng
Alder: 14
Dato: 2020-02-20T19:37:23.000Z

Sp\u00f8rgsm\u00e5l:
Hvilken form for angst oplever du flest kommer med? 



Hvilke behandlingsmetoder tager du brug af? 



Hvordan kan pårørende reagere? 



Møder du flest kvinder eller mænd som lider af angst? 



Hvad er angst? 



Hvilken aldersgruppe er den hyppigste?

Svar:
Brevkassen på Mindhelper er til personlige spørgsmål og derfor har vi desværre ikke tid til at besvare projektspørgsmål. Men du kan prøve at læse artiklerne i vores tema om angst. Der står en masse god information, som kan være med til at besvare dine spørgsmål. Når jeg læser dine spørgsmål tænker jeg også, at det måske kunne være godt for dig, hvis du prøvede at kontakte en praktiserende psykolog. Der bor sikkert nogle i den by, som du også bor i, så du kan prøve at google din by + psykolog og se, om ikke der kommer en frem, som du kan ringe til. 



Held og lykke med projektet
Modtager i mange beskeder om forventningspres?
Kategori: Angst og stress
K\u00f8n: Pige
Alder: 15
Dato: 2020-02-28T14:10:10.000Z

Sp\u00f8rgsm\u00e5l:
Hej Brevkassen, modtager imod mange beskeder omkring forventningspres?

Svar:
Ja, det tænker jeg faktisk, at vi gør. Men nogle gange oplever jeg, at det ikke nødvendigvis bliver kaldt forventningspres, men der er mange forskellige navne for noget, som beskriver lidt den samme oplevelse. Det kunne være pres, præstationsangst, stress, overambitiøs eller andre udtryk, som lidt minder om hinanden. 



Hvis du søger på nogle af de ord i brevkassen, vil du nok også opleve, at der dukker en del spørgsmål op. Fælles er i hvert fald, at mange unge oplever, at der er et pres på deres skuldre, som de synes det er svært at leve op til. Det pres kan komme både indefra dem selv eller måske udefra fra deres forældre eller skole. Ofte er det en kombination af, hvad de unge føler de burde kunne, hvad de oplever omverden forventer og hvad de ser, at deres kammerater kan. Og de kan være nogle rigtigt svære følelser at gå rundt med, fordi vi mennesker ofte dømmer os selv meget hårdere end vi vil dømmer andre mennesker. Man kan sige, at vi nogle gange sætter strammere regler og forventninger til os selv, end vi ville gøre overfor andre. Derfor kan det også være en rigtig god idé, at snakke med hinanden om forventningspres og hvordan man kan håndtere presset, hvis man synes det begynder at blive for meget. 



Jeg håber du kunne bruge mit svar.
Mindhelper har hjulpet mig, selvom jeg er pensionist
Kategori: Generelt
K\u00f8n: Pige
Alder: 20
Dato: 2020-03-06T18:41:40.000Z

Sp\u00f8rgsm\u00e5l:
Jeg tillader mig at skrive selvom det ikke er et ? og jeg er pensionist . Jeg har brugt fantastiske Mindhelper i 4 uger hver dag -de har hjulpet mig SÅ meget  så jeg har bredt den ud til de jeg kender. Selv min behandler, som også har givet den videre, bruger den. Så 1000 tak for jer, der er derc Kunne kun sende, hvis jeg skrev den alder!

Svar:
Tusind tak for din besked. Selvom Mindhelper er henvendt til unge, så er der heldigvis rigtigt mange af vores artikler og redskaber, som er lige så relevante for voksne. Derfor er vi også super glade for at høre, at du godt har kunne bruge vores side, selvom den er lidt uden for din målgruppe. 



Det er jo bare super dejligt at få ros og vi bliver altid glade for at høre, når vores side har gjort en forskel. 



Så mange tak for din søde hilsen
Jeg ved ikke om jeg er forelsket i ham
Kategori: Kærlighed og sex
K\u00f8n: Pige
Alder: 13
Dato: 2020-03-13T11:56:41.000Z

Sp\u00f8rgsm\u00e5l:
Jeg er en pige på 13 år, og jeg er vildt forvirret over mine følelser. Jeg har den her bedste ven, som var forelsket i mig. Det er han højst sandsynligt også nu, da han kigger på mig i timerne. Jeg ved ikke om jeg er forelsket i ham. Han er sjov, sød, pæn og min bedste ven, så vi kender hinanden ind og ud. Han får mig til at grine, når jeg mest har brug for det. Efterhånden som vores venskab voksede, blev vi MEGET tættere på hinanden. Jeg ved ikke om jeg er klar til at have en kæreste. Jeg er ikke engang 100% sikker på, om han kan lide mig længere. Hans forældre driller ham med, at vi er kærester og kysset ovs&& Min far gjorde det også med mig. Jeg har 0 idéer, om hvad jeg føler. Kan i please hjælpe mig med at forstå dem

Svar:
Det med venner, kærester og forelskelse kan være super svært at finde hoved og hale i. Derfor kan jeg også sagtens forstå, hvis du er rigtigt forvirret i øjeblikket. Og derfor er jeg glad for, at du har skrevet herind og delt det med os. 



Hvordan har du det, når du er sammen med ham? 



Det lyder til, at i to er blevet super tætte venner. Men det er lidt forvirrende, fordi du ikke er helt sikker på, om du er forelsket i ham eller ej. Og det kan også være svært at finde ud af, hvis man måske ikke har været forelsket før. Eller man måske ikke helt ved om det er vennefølelser eller kærestefølelser man har. Men jeg kan prøve at stille dig nogle spørgsmål, som du kan prøve at tænke over. Hvordan har du det, når du er sammen med ham? Er det ligesom, når du er sammen med dine andre venner? Eller kan du få lyst til at være mere tæt med ham end dine venner. Eksempelvis kysse ham eller holde i hånd? Hvis det føles meget anderledes med ham end med dine andre venner, så kan det da godt være, at du måske er ved at blive forelsket. Du prøve at læse vores artikel om forelskelse. Der står nemlig endnu mere om, hvordan man kan finde ud af, om man er forelsket. Og måske kan det være med til at give dig lidt mere klarhed på de forvirrende følelser. 



Man behøver ikke blive kærester 



Uanset om du er forelsket eller ej, så behøver i ikke blive kærester. Det er ikke altid, at man er helt klar til det og så er det fuldstændigt okay, ikke at blive kærester. Det lyder til, at jeres forældre driller jer lidt i øjeblikket. Sådan er forældre nogle gang - alt for nysgerrige og drillende. Men de mener det sikkert kærligt. Og selvom de måske driller jer med at i er kærester, så betyder det ikke noget. I skal kun blive kærester, hvis det er fordi i begge to har lyst til det. Nogle gange kan det rareste også være, bare at lade tiden gå og se hvad der lige kommer til at ske. Måske viser det sig om nogle uger eller måneder, at du har mest lyst til, at i skal være venner. Måske opdager du, at du er blevet forelsket og har lyst til at blive kærester. Det er helt op til jer to og du må prøve at mærke godt efter i maven. 



Det er ikke altid nemt med den kærlighed, men jeg håber, at mit svar har kunne hjælpe dig lidt.
Hvordan ved jeg, om jeg har depression?
Kategori: Trist eller deprimeret
K\u00f8n: Pige
Alder: 19
Dato: 2020-03-25T08:54:03.000Z

Sp\u00f8rgsm\u00e5l:
Hvordan ved jeg at jeg har depression?

Svar:
Det kan være svært lige at bedømme, hvornår det man oplever er depression. Derfor er jeg også rigtigt glad for, at du har skrevet herind og spurgt. For det kan være mega svært, at gå rundt med sådan nogle tanker alene. 



Depression



Der er ikke noget helt klart svar på, hvornår det man oplever er depression eller ej. Hvis man får diagnosen depression er det fordi, at man opfylder en række symptomer, som en læge eller psykolog gennemgår med en. Og det kan være ret forskelligt fra person til person, hvordan de symptomer opleves og hvad der fylder mest for en. Derfor er mit bedste svar til dig faktisk, at tage en tur til lægen. Det er den bedste måde, at du kan finde ud af, om du har depression. 



Man må altid tage til lægen, hvis man har det dårligt - uanset om det er fysisk eller psykisk. Hvis i så kommer frem til, at det du oplever er depression, så vil lægen kunne henvise dig til en psykolog eller et andet sted, som vil kunne hjælpe dig med at behandle depressionen. Måske føles det lidt uoverskueligt lige nu, men der er rigtigt mange unge, som har haft depression, der har fået det super godt igen. Nogle gange har man bare brug for en hjælpende hånd. Får man en henvisning til en psykolog, så får man et økonomisk tilskud, så det bliver lidt billigere. Men ellers kan man også altid selv kontakte en psykolog, hvis man synes det er rarest. 



Hvis du vil vide mere om depression kan du prøve at læse vores artikel med 13 tegn typiske tegn på depression. 



Kontakt Psykiatrifonden 



Hvis du kunne tænke dig, at snakke lidt mere om det du oplever og få lidt mere klarhed over, om det er depression, så kan du også kontakte Psykiatrifondens rådgivning. De har både en chat og en telefon man kan kontakte dem på. Der sidder nogle dygtige professionelle klar til, at rådgive dig om depression eksempelvis. Der vil du kunne uddybe dine oplevelser og i vil have lidt bedre mulighed for at undersøge, om det kunne være depression du oplever. Måske kunne det være rart for dig? 



Jeg håber at du har kunne bruge mine svar til noget og så krydser jeg fingre for, at det kommer til at gå rigtigt godt med dig.
Betyder det, at han vil slå op, når han ikke besvarer mine sms'er?
Kategori: Kærlighed og sex
K\u00f8n: Pige
Alder: 13
Dato: 2020-03-26T17:03:41.000Z

Sp\u00f8rgsm\u00e5l:
Det fordi at jeg føler Ikke at min kæreste Svar mig han ser mine sms og svar dem ikke så betyder det han vil slog op med mig elle han bare ikke har tid til at skrive

Svar:
Det er rigtig svært, hvis man nervøs for, om ens kæreste vil slå op med en. Så kan man blive rigtig ked af det og det er super svært, at gå med de følelser helt alene. 



Vi er forskellige 



Du skriver ikke så meget om, om din kæreste slet ikke svarer på dine beskeder eller om han bare er rigtigt længe om det. Vi mennesker kan være super forskellige, når det kommer til at svare på smser og beskeder. Nogle er rigtigt hurtige til det og svarer på alle beskeder med det samme. Andre svarer efter lang tid eller glemmer at svare overhovedet. Derfor tænker jeg også, at det ikke er sikkert, at din kæreste har tænkt sig at slå op, selvom han ikke svarer på dine beskeder. Måske er han bare ikke så hurtig til at svare? Men jeg kan ikke være sikker, for det er kun din kæreste, som ved, hvad det betyder, når han ikke svare. 



Snak med ham 



Jeg tænker, at det kunne være en rigtig god idé, hvis du prøvede at snakke med din kæreste om, hvorfor han ikke svarer på dine beskeder? Det er selvfølgelig lidt svært, hvis han slet ikke svarer på dine beskeder overhovedet. Men måske kan du prøve at skrive til ham og sige, at du har brug for at snakke med ham i telefonen? Og det er rigtigt vigtigt for dig. Så kan det være, at han får svaret på dine beskeder, hvis han forstår, at det er vigtigt for dig. 



Lige nu er det ikke så nemt at mødes, fordi man skal blive hjemme pga. corona-virussen. Men på et tidspunkt stopper det også og så kan i måske mødes og snakke om, hvorfor han ikke får svaret på dine beskeder. Det kan være, at han ikke har tænkt over, at det er vigtigt for dig, at han svarer. Der er selvfølgelig også en risiko for, at han måske ikke vil være kærester længere. Det kan gøre super ondt, hvis man ender med at slå op. Men heldigvis, så skal man nok blive glad igen. Hvis det ender med, at i slår op, så kan du læse vores artikel om kærestesorger. Der står nemlig en masse rigtigt gode råd til hvordan man kan passe ekstra godt på sig selv, hvis man bliver ramt af kærestesorger. 



Det er rigtigt svært lige at finde ud af, hvad det betyder, hvis ens kæreste stopper med at svare på ens beskeder. Men jeg håber, at mit svar har været hjælpsomt og så krydser jeg fingre for, at det kommer til at gå super godt med dig.
Jeg føler min kæreste prioriterer sin bedste veninde over mig
Kategori: Kærlighed og sex
K\u00f8n: Pige
Alder: 18
Dato: 2020-04-01T16:43:20.000Z

Sp\u00f8rgsm\u00e5l:
Jeg føler min kæreste prioritere hans bedste veninde højere end mig.
F.eks, hvis jeg er sur eller ked af det samtidig med hans bedste veninde, så har han det med at tage ud og trøste hende og så må jeg vente til bagefter.
Hvad kan jeg gøre??

Svar:
Det kan være mega svært, hvis man føler, at ens kæreste prioritere sin veninde højere end en. Det kan godt være rigtigt sårende og hvad gør man så lige ved det. 



Hvor tit sker det? 



Det er rigtigt svært, hvis man er ked af det og man så samtidigt føler, at ens kæreste vælger sin veninde over en selv. Men jeg tænker, at det måske bare er et lidt uheldigt tilfælde, hvis dig og din kærestes veninde er blevet kede af det samtidigt? Og derfor kommer jeg også til at tænke på, hvor ofte det er et problem? Hvis det er noget som er sket en enkelt gang eller to, så er det måske bare et tilfælde, at din kæreste har valgt at tage ud til sin veninde i stedet for dig. Det kan være, at han ikke har tænkt, at du var ligeså ked af det, som hende eller noget helt andet. Det har sikkert været svært for ham lige at finde ud af, hvordan han kunne håndtere det på den rigtige måde. Han vil sikkert rigtigt gerne være både en god ven og kæreste. Og måske er det en god idé, bare at lade det ligge og tænke, at han nok har gjort sit bedste for at gøre det rigtige i den situation. 



Snak med din kæreste 



Du kan også prøve at snakke med din kæreste om, hvad du oplever. For det kan være, at din kæreste slet ikke ved eller har lagt mærke til, at du har det sådan. Når man skal snakke om noget, som måske er lidt sårbart og hvor man måske hurtigt kan komme op og skændes, så kan det være en god idé, at holde sig på sin egen banehalvdel. Dvs. at man snakker ud fra sine egne oplevelser og ikke beskylder den anden for noget, som de måske ikke har gjort eller er enig i. Du kan læse mere om hvordan man kan snakke sammen på en måde, så ikke ender i bål og brand i den her artikel om at håndtere sine konflikter. Der står en masse gode tips i, nemlig. 



Det er mega svært, hvis man oplever at ens kæreste prioriterer sin veninde højt på nogle tidspunkter, hvor man selv havde brug for ham. Men jeg håber du har kunne bruge mit svar til noget og så krydser jeg fingre for, at det kommer til at gå super godt med dig og ham.
Hvordan kommer jeg mig over ham?
Kategori: Kærlighed og sex
K\u00f8n: Pige
Alder: 18
Dato: 2020-04-08T14:48:10.000Z

Sp\u00f8rgsm\u00e5l:
Jeg har droppet min kæreste her i går fordi han havde for travlt og kun tænkte på sig selv og nu ved jeg ikke hvordan jeg kommer over ham

Svar:
Det kan være rigtigt hårdt at gå fra en kæreste. Så er det helt normalt, at man ikke kan se sig ud af, hvordan man lige kan komme videre igen. Derfor er jeg også rigtigt glad for, at du har skrevet herind og delt dine tanker med os. 



Giv det tid 



Du skriver, at du er gået fra din kæreste igår. Det er super hårdt og jeg kan sagtens forstå, hvis du er rigtigt ked af det lige nu. Men det bedste råd jeg kan give dig er at give det mere tid. For det er et helt nyt brud og lidt ligesom, hvis man har fået et sår, så tager det tid, før det er helet. Det er det samme med kærestesorger. Så det bedste man kan gøre, er at passe ekstra godt på sig selv og give sig god tid til at vænne sig til det hele. Du kan også prøve at læse vores artikel om kærestesorger. Der står nemlig en masse gode råd til at komme igennem den svære tid. Og måske kunne den være rigtig god for dig? 



Snak med dine veninder 



Jeg kommer til at tænke på, om du har en god ven eller veninde, som du er tryg ved at snakke med? Hvis du har det, så kan det være rigtigt rart at få snakket det hele igennem og få et pusterum for kærestesorgerne. Når man deler sine sorger med andre, så føles de også tit lidt nemmere at håndtere. Og det kan være super rart. Måske er der en person, du tænker på lige nu? Så kan du jo sende dem en sms eller ringe til dem og høre, om de kunne have lyst til at snakke lidt. 



Det er mega svært at gå igennem kærestesorg. Men jeg håber at mit svar har kunne hjælpe dig lidt og så krydser jeg fingre for, at det kommer til at gå rigtigt godt med dig.